Verdagte, polisiehond dood op toneel | Maroela Media
'n Verdagte is Vrydag doodgeskiet en twee is beseer by 'n misdaadtoneel waar 'n polisiehond doodgery is.
Kol. Thembeka Mbele, provinsiale polisiewoordvoerder van KwaZulu-Natal, het gesê die voorval het die oggend op die N3-snelweg naby Marketweg in Pietermaritzburg plaasgevind.
"Die polisie het inligting ontvang rakende 'n verdagte Toyota Quantum met drie insittendes wat in 'n suidelike rigting op die snelweg gery het. Die polisie het bystand van die honde-eenheid ontbied en gepoog om die Quantum tot stilstand te dwing. 'n Skietery het uitgebreek waartydens 'n 23-jarige verdagte noodlottig gewond is," het Mbele gesê.
Nog 'n verdagte is geskiet en gewond en die ander verdagte het probeer vlug.
Mbele het gesê een van die polisie se honde, Brynmore, het voor 'n verbygaande vragmotor beland nadat hy die verdagtes platgetrek het en is op die toneel dood. Die verdagte is deur paramedici vir bytwonde aan sy arm en been behandel.
"Binne die Quantum het die polisie dele van geslagte beeste en twee beeskoppe gevind en daarop beslag gelê."
Die twee verdagtes is onder polisiebewaking na 'n hospitaal geneem vir mediese behandeling.
Die polisie ondersoek sake van poging tot moord en doen 'n geregtelike doodsondersoek.
Die eenheid vir georganiseerde misdaad gaan die saak verder ondersoek.
Hoe kon n vragmotor hom doodry
Die snelweg was toe
Ons nuus sê hy is geskiet
Jammer ou honne RIV
Rus in vrede Brynmore. Jy het jou beste gegee. Jou aardse taak is afgehandel.
Ai so hartseer..Rus sag arme Brynmore..my hart is baie seer.Medelye aan sy eienaar.
pragtige optrede deur die polisie
tragies dat een van die honde dood is
Was nie net n hond nie maar n lid van die SAP en kameraad sterkte aan die hanteerder wat n kollega verloor het!